CELEX: 32010D0588
Language: lv
Date: 2010-09-27 00:00:00
Title: 2010/588/ES: Padomes Lēmums ( 2010. gada 27. septembris ) par apspriežu pabeigšanu ar Nigēras Republiku saskaņā ar ĀKK un ES partnerattiecību nolīguma 96. pantu

2.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 260/6
            
         PADOMES LĒMUMS
   (2010. gada 27. septembris)
   par apspriežu pabeigšanu ar Nigēras Republiku saskaņā ar ĀKK un ES partnerattiecību nolīguma 96. pantu
   (2010/588/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu,
   ņemot vērā Āfrikas, Karību jūras reģiona un Klusā okeāna valstu grupas dalībnieku, no vienas puses, un Eiropas Kopienas un tās dalībvalstu partnerattiecību nolīgumu, kas parakstīts Kotonū 2000. gada 23. jūnijā (1) un pārskatīts Luksemburgā 2005. gada 25. jūnijā (2) (“ĀKK un ES partnerattiecību nolīgums”), un jo īpaši tā 96. pantu,
   ņemot vērā Iekšējo nolīgumu starp dalībvalstu valdību pārstāvjiem, kas sanāca Padomē, par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu (3), un jo īpaši tā 3. pantu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Tika pārkāpti būtiski elementi, kas noteikti ĀKK un ES partnerattiecību nolīguma 9. pantā.
            
         
               (2)
            
            
               Saskaņā ar ĀKK un ES partnerattiecību nolīguma 96. pantu 2009. gada 8. decembrī un 2010. gada 26. maijā tika sāktas apspriedes ar Nigēras Republiku Āfrikas, Karību un Klusā okeāna (ĀKK) valstu grupas pārstāvju klātbūtnē. Pēdējā apspriežu reizē Nigēras pārejas posma valdības pārstāvji iesniedza apmierinošus priekšlikumus un saistības,
            
         IR PIEŅĒMUSI ŠO LĒMUMU.
   1. pants
   Ar šo tiek pabeigtas apspriedes, kas saskaņā ar ĀKK un ES partnerattiecību nolīguma 96. pantu tika sāktas ar Nigēras Republiku.
   2. pants
   Pasākumi, kas precizēti pievienotajā vēstulē, ir pieņemti kā atbilstīgi pasākumi saskaņā ar ĀKK un ES partnerattiecību nolīguma 96. panta 2. punkta c) apakšpunktu.
   3. pants
   Šis lēmums stājas spēkā tā pieņemšanas dienā.
   Tas paliek spēkā 12 mēnešus. To pārskata vismaz reizi sešos mēnešos, pamatojoties uz Savienības īstenoto pārraudzības misiju.
   
      Briselē, 2010. gada 27. septembrī
      
         
            Padomes vārdā –
         
            priekšsēdētājs
         
         K. PEETERS
      
   
   
      (1)  OV L 317, 15.12.2000., 3. lpp.
   
      (2)  OV L 287, 28.10.2005., 4. lpp.
   
      (3)  OV L 317, 15.12.2000., 376. lpp.
   
      PIELIKUMS
      
         VĒSTULES PROJEKTS
      
      Demokrātijas atjaunošanas augstākās padomes prezidentam
      Premjerministram
      Kungi!
      Eiropas Savienība (ES) uzskata, ka politiskā krīze, kas notika jūsu valstī 2009. gadā, kā arī valsts apvērsums 2010. gada 18. februārī, ir ĀKK un ES partnerattiecību nolīguma 9. pantā minēto svarīgāko elementu nopietns pārkāpums. Tādējādi ES 2010. gada 19. februāra paziņojumā, ko sniedza Augstās pārstāves Catherine Ashton pārstāvis, nepārprotami nosodīja šo valsts apvērsumu, jo tas ir pretrunā pašiem demokrātijas principiem. ES ir aicinājusi Nigēras iestādes piedalīties apspriedēs Briselē saskaņā ar ĀKK un ES partnerattiecību nolīguma 96. pantu un ir iesaistījusies politiskā dialogā ar valdošo režīmu, lai izpētītu situāciju un izskatītu iespējamos risinājumus. Apspriedes sākās 2009. gada 8. decembrī, un otrā kārta notika 2010. gada 26. maijā. Pēc šīs pēdējās sanāksmes ES pārstāvji izteica savu vēlmi ierosināt Eiropas Savienības Padomes struktūrām atbilstīgus pasākumus, lai atbalstītu pašreiz notiekošo pārejas posmu Nigērā, lai atjaunotu konstitucionālo kārtību, kā to paziņojušas Nigēras iestādes.
      2010. gada 26. maija sanāksmē puses pārrunāja, kā organizēt atgriešanos pie konstitucionālas kārtības, un demokrātiskas valdības izveidošanu, kas būtu ievēlēta brīvās un pārredzamās vēlēšanās. Nigēra arī iesniedza memorandu, kurā izklāstīti pārejas posmi un problēmjautājumi. Tādējādi ES ņēma vērā, ka tika paziņots par:
      
                  —
               
               
                  plurālistisku iestāžu, kas pārstāv visus Nigēras politiskos elementus, izveidi pārejas posmam,
               
            
                  —
               
               
                  vēlēšanu kodeksa, par kuru panākta vienošanās, pieņemšanu,
               
            
                  —
               
               
                  valsts neatkarīgas vēlēšanu komisijas (CENI) izveidi.
               
            ES pauda arī gandarījumu par ceļveža pieņemšanu, kurš, īstenojot noteiktu skaitu vēlēšanu posmu, iezīmē jauna konstitucionālā satvara un jaunu demokrātiski ievēlētu iestāžu izveidi. Visbeidzot, ES ņem vērā Demokrātijas atjaunošanas augstākās padomes (CSRD) locekļu un pilsoniskās valdības, kas izveidota 2010. gada februārī, lai vadītu pārejas posmu, locekļu apņemšanos nepieteikt savu kandidatūru vēlēšanās un nodot varu civilpersonām, kuras tiks ievēlētas pārejas laika beigās, kas paredzētas 2011. gada martā.
      ES iepazinās ar priekšlikumiem, ko apspriešanās laikā izteica Nigēras puse, un uzskata, ka īpaši svarīgas ir šādas Nigēras saistības:
      
                  1.
               
               
                  Pieņemt pamatdokumentus CSRD.
               
            
                  2.
               
               
                  Sarīkot konstitucionālu referendumu, pamatojoties uz šiem dokumentiem.
               
            
                  3.
               
               
                  Sarīkot pašvaldību, parlamenta un prezidenta vēlēšanas līdz 2011. gada martam.
               
            
                  4.
               
               
                  Ievērot pamattiesības un pilsoniskās brīvības, tostarp politisko partiju rīcības brīvību.
               
            
                  5.
               
               
                  Atcelt kriminālsoda piemērošanu par preses nodarījumiem un nodrošināt regulatīvo iestāžu neatkarību, kā arī piekļuvi informācijai.
               
            
                  6.
               
               
                  Apņemšanās veikt pareizu ekonomikas un finanšu pārvaldību pārejas posmā.
               
            ES vispārējā ziņā uzskatīja, ka saistības, ko uzņēmusies Nigēra, rosina cerības. Tāpēc tika nolemts pieņemt pievienotajā saistību tabulā uzskaitītos atbilstīgos pasākumus saskaņā ar ĀKK un ES partnerattiecību nolīguma 96. panta 2. punkta c) apakšpunktu attiecībā uz sadarbības pakāpenisku atsākšanu, lai atbalstītu pārejas posmu.
      Jo īpaši ES turpinās finansēt darbības, kas saistītas ar humāno palīdzību, steidzamus pasākumus, tieša atbalsta pasākumus iedzīvotājiem, pasākumus, lai atbalstītu politisko pārejas posmu un palīdzētu izkļūt no krīzes. Šajā kontekstā ES var sniegt jaunu atbalstu parlamenta un prezidenta vēlēšanu sagatavošanai.
      Tomēr Eiropas Komisija patur tiesības vajadzības gadījumā pati pārņemt Eiropas Attīstības fonda (EAF) valsts kredītrīkotāja pienākumus.
      Saskaņā ar ĀKK un ES partnerattiecību nolīguma 96. pantā paredzēto procedūru Eiropas Savienība 12 mēnešus turpinās rūpīgi uzraudzīt situāciju Nigērā. Šajā laikposmā saskaņā ar ĀKK un ES partnerattiecību nolīguma 8. pantu tiks saglabāts pastiprināts dialogs ar Nigēras valdību, lai atbalstītu pārejas procesu, un Eiropas Savienība regulāri veiks situācijas pārskatīšanu. Pirmā pārraudzības misija notiks laikposmā, kas nepārsniegs sešus mēnešus kopš šīs vēstules parakstīšanas dienas.
      ES patur tiesības grozīt “atbilstīgos pasākumus” atkarībā no tā, kā notiek saistību īstenošana.
      ES arī paredz saskaņā ar ĀKK un ES partnerattiecību nolīguma 8. pantu turpināt regulāru politisku dialogu ar jauno valdību, kas tiks izveidota pēc vēlēšanām, īpaši par reformām politiskas, tiesu un ekonomiskas pārvaldības jomā, kā arī par reformām drošības jomā.
      Ar cieņu,
      
         
            
               Padomes vārdā –
            …
         
         
            
               Komisijas vārdā –
            …
         
      
      
         PIELIKUMA PIELIKUMS: SAISTĪBU KOPUMS
         Partneru saistības
         
                     Nigēra
                  
                  
                     ES
                  
               
                     
                                 —
                              
                              
                                 Situācija 2010. gada 26. maijā
                              
                           
                  
                     
                                 —
                              
                              
                                 Eiropas Savienība turpinās finansēt darbības, kas saistītas ar humāno palīdzību, steidzamus pasākumus, tieša atbalsta pasākumus iedzīvotājiem un, visbeidzot, pasākumus, lai atbalstītu politisko pārejas posmu un izkļūšanu no krīzes
                              
                           
               
                     
                                 —
                              
                              
                                 Vēlēšanu kodeksa, par kuru panākta vienošanās, pieņemšana (ar Valsts konsultatīvās padomes labvēlīgu atzinumu)
                              
                           
                                 —
                              
                              
                                 Valsts neatkarīgas vēlēšanu komisijas izveide (ar Valsts konsultatīvās padomes labvēlīgu atzinumu)
                              
                           
                  
                     
                                 —
                              
                              
                                 Atsākt projektu “Demokrātijas nostiprināšana”, jo īpaši tā daļas “Vēlēšanu atbalsts” turpināšana līdz nākamajām vēlēšanām. Spēkā ir finansēšanas līgums
                              
                           
                                 —
                              
                              
                                 Apstrādāt iestāžu pieprasījumu palielināt finansēšanas līguma “Vēlēšanu atbalsts” līdzekļus
                              
                           
                                 —
                              
                              
                                 Atjaunot institucionālo atbalstu attiecībā uz reformām valsts finanšu pārvaldības jomā, tostarp atbalstu Revīzijas palātai, lai saglabātu tiesības saņemt budžeta atbalstu
                              
                           
                                 —
                              
                              
                                 Atjaunot tiesiskuma atbalsta programmu
                              
                           
               
                     
                                 —
                              
                              
                                 Ierosināto pamatdokumentu pieņemšana Demokrātijas atjaunošanas augstākajā padomē (ar Valsts konsultatīvās padomes labvēlīgu atzinumu)
                              
                           
                                 —
                              
                              
                                 Vēlēšanu sarakstu publiskošana (lai atjauninātu vēlēšanu reģistru)
                              
                           
                                 —
                              
                              
                                 Kriminālsoda piemērošanas atcelšana par “preses nodarījumiem”
                              
                           
                  
                     
                                 —
                              
                              
                                 Atkārtoti iesniegt apstiprināšanai projektus tirdzniecības atbalstam un valsts statistikas sistēmas atbalstam
                              
                           
                                 —
                              
                              
                                 Atsākt izvērtēšanas procesu programmām, kas ietvertas 10. EAF valsts indikatīvajā programmā (tieslietas, decentralizācija, lauku attīstība u. c.), un uzsākt nepieciešamo izpēti
                              
                           
                                 —
                              
                              
                                 Saglabāt 9. EAF budžeta atbalsta finansēšanas līguma atlikušās summas
                              
                           
                                 —
                              
                              
                                 Uzsākt pētījumu, lai noteiktu atbalsta pasākumus situācijas stabilizēšanai ziemeļos
                              
                           
                                 —
                              
                              
                                 Uzsākt atbalstu lauku attīstības stratēģijai (10. EAF)
                              
                           
                                 —
                              
                              
                                 Atjaunot “Atbalsta programmu ieguves rūpniecības attīstībai”
                              
                           
               
                     
                                 —
                              
                              
                                 Konstitucionāla referenduma rīkošana apstākļos, kuri tiek uzskatīti par apmierinošiem
                              
                           
                  
                     
                                 —
                              
                              
                                 Pakāpeniska budžeta atbalsta izmaksa (9. un 10. EAF)
                              
                           
                                 —
                              
                              
                                 Atjaunot konkursa procedūru par 10. EAF finansētu ceļu uzturēšanu
                              
                           
                                 —
                              
                              
                                 Atjaunot konkursa procedūru par Arlit slimnīcas paplašināšanu (programma ieguves nozarē)
                              
                           
               
                     
                                 —
                              
                              
                                 Parlamenta vēlēšanu un prezidenta vēlēšanu 1. kārtas rīkošana apstākļos, kuri tiek uzskatīti par apmierinošiem
                              
                           
                                 —
                              
                              
                                 Prezidenta vēlēšanu 2. kārtas (ja nepieciešams) rīkošana apstākļos, kuri tiek uzskatīti par apmierinošiem
                              
                           
                                 —
                              
                              
                                 Jaunās Nacionālās asamblejas atklāšana
                              
                           
                                 —
                              
                              
                                 Republikas prezidenta stāšanās amatā
                              
                           
                  
                     
                                 —
                              
                              
                                 Turpināt jau uzsākto budžeta atbalsta izmaksu
                              
                           
                                 —
                              
                              
                                 Parakstīt finansēšanas līgumus attiecībā uz projektiem tirdzniecības atbalstam un valsts statistikas sistēmas atbalstam
                              
                           
                                 —
                              
                              
                                 Atsākt visus sadarbības pasākumus